དཔལ་འབྱོར་ལས་ཁུངས་ཀྱི་ཐོག་མའི་མ་རྩ་སྒོར་༧༢༩༨༣་༧༩དང༌།ྋགོང་ས་མཆོག་ནས་སྒོར་༢༥༠༠༠༠་༠༠གསོལ་སྩལ་བཀྲིན་ཆེ་བ་ནས་འགོ་འཛུགས་ཀྱིས་སྐབས་དེའི་ལས་བྱེད་རྣམས་ཀྱི་རང་ནུས་འབད་འབུངས་དང་ལྷག་པར་རང་རིགས་རྒྱལ་ཞེན་ཚོང་ལས་པ་ཁག་གཅིག་ནས་དྺང་བླངས་ཀྱིས་གྱོན་གོས་ཚོང་གཉེར་སོགས་ནས་དཔལ་འབྱོར་འདུ་འགོད་མ་དངུལ་རིམ་འཕར་སྡེ་ཚན་ཡར་རྒྱས་ཕྱིན་ཐོག༡༩༧༨ལོ་ནས་ྋགོང་ས་མཆོག་གི་ཡིད་ཆེས་དགེ་རྩའི་ཚོགས་པ་དཔལ་འབྱོར་ལས་ཁུངས་ཁོངས་སུ་འཛིན་སྐྱོང་གནས་སྤོ་དང༌།ལས་གཞི་ཁག་གཅིག་གི་ཆེད་བོད་མིའི་འཛིན་སྐྱོང་བདེ་དོན་ཚོགས་པ་གསར་བཙུགས་གནང་སྟེ་དཔལ་འབྱོར་གྱི་བྱ་བཞག་རིམ་འཕེལ་བྱུང་།ཕྱི་ལོ་༢༠༠༡ལོར་དཔལ་ལྡན་བཀའ་ཤག་ནས་གཞི་རིམ་དཔལ་འབྱོར་སྲིད་བྱུས་གཏན་འབེབས་གནང་སྟེ་གཞུང་གཉེར་ཚོང་འཁོད་རྣམས་རིམ་བཞིན་སྒེར་བདག་ཅན་དུ་བསྒྱུར།དཔལ་འབྱོར་ལས་ཁུངས་ནས་ལོ་བསྟར་སྔོན་རྩིས་དགོས་དངུལ་མི་ཉུང་བ་འབུལ་མུས་ཡིན།